CELEX: C2005/132/55
Language: lv
Date: 2005-05-28 00:00:00
Title: lieta T-124/05: Prasība pret Eiropas Kopienu Komisiju, ko David Tas iesniedza 2005. gada 2. martā

28.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 132/30
            
         Prasība pret Eiropas Kopienu Komisiju, ko David Tas iesniedza 2005. gada 2. martā
   (lieta T-124/05)
   (2005/C 132/55)
   tiesvedības valoda — franču
   Eiropas Kopienu Pirmās instances tiesā 2005. gada 2. martā izskatīšanai ir iesniegta prasība pret Eiropas Kopienu Komisiju, ko cēla Dāvids Tāss [David Tas], ar dzīvesvietu Briselē, kuru pārstāv Sebastians Orlandi [Sébastien Orlandi], Ksavjē Martēns [Xavier Martin], Albērs Kūlens [Albert Coolen], Žans Noels Luī [Jean Noël Louis] un Etjēns Maršals [Etienne Marchal], advokāti, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt EPSO/A/4/03 konkursa komisijas lēmumu, ar kuru nolemts nepielaist prasītāju pie konkursa eksāmenu kārtošanas;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs, kuram ir universitātes diploms “M.SC. in Business Administration”, piedalījās EPSO/A/4/03 konkursā administratoru asistentu A8 pakāpē audita jomā rezerves saraksta izveidošanai. Prasītājs apstrīd komisijas lēmumu izslēgt viņu no konkursa sakarā ar to, ka viņa universitātes diploms neatbilda paziņojuma par vakanci nosacījumiem.
   Savas prasības atbalstam prasītājs norāda uz paziņojumā par vakanci paredzēto nosacījumu dalībai konkursā pārkāpumu, kā arī uz acīmredzamu kļūdu vērtējumā. Tāpat prasītājs norāda, ka vismaz diviem citiem kandidātiem, kas tika pielaisti pie konkursa eksāmenu kārtošanas, bija tās pašas universitātes tās pašas fakultātes izdots diploms, kas tādējādi ir vienlīdzīgas attieksmes principa pārkāpums.